વનબંધુ કલ્યાણ યોજના અંતર્ગત આ એક વિશિષ્ટ પ્રકારનો કાર્યક્રમ છે. આ કાર્યક્રમ સારી રોજગાર માટેની તક અને નોકરી મળ્યા પછીના એક વર્ષ સુધી બિન-આર્થિક સહયોગ પૂરો પાડીને ગુજરાતના આદિજાતિ તાલુકાઓમાં ગરીબ બેરોજગાર આદિવાસી યુવકોના જીવનમાં અમૂલ્ય બદલાવ લાવે છે. ૨૦,૦૦૦ થી વધુ આદિવાસી યુવકોને તાલીમ આપવામાં આવી છે. અને આ તાલીમ લીધેલ યુવકો પૈકી ૬૭ થી ૭૦ ટકાને સફળતાપૂર્વક રોજગારી પ્રાપ્ત થઈ છે. યોજનાની એક શરત એવી પણ છે કે નોંધણી તેમજ રોજગારી/નોકરી આપવામાં ૫૦ ટકા મહિલા ઉમેદવારો સમાવવી જ જોઈએ. માત્ર એવા જ કાર્યક્રમોમાં છૂટછાટ આપવામાં આવે છે જ્યાં ઔદ્યોગિક ધારા ધોરણો અનુસાર મહિલાઓને નોકરીમાં રાખી શકાતી ન હોય.